**GRADSKO IZBORNO POVJERENSTVO GRADA KARLOVCA**

**AKTI ZA PROVOĐENJE IZBORA ZA VIJEĆA MJESNIH ODBORA I GRADSKIH ČETVRTI**

Na temelju članka 21. Odluke o postupku provođenja izbora za vijeća mjesnih odbora i gradskih četvrti („Glasnik Grada Karlovca“ broj 3/09, 2/15 i 4/23) Gradsko izborno povjerenstvo Grada Karlovca (u daljnjem tekstu: Izborno povjerenstvo) na sjednici održanoj dana 16. ožujka 2023. godine donijelo je sljedeće:

**OBVEZNE UPUTE – V**

o postupku imenovanja članova biračkih odbora na izborima za članove vijeća mjesnih odbora i gradskih četvrti

1. Za svako biračko mjesto Izborno povjerenstvo imenuje birački odbor koji se sastoji od predsjednika, potpredsjednika i četiri člana.
2. Predsjednik, potpredsjednik i članovi biračkog odbora ne smiju biti kandidati na izborima koje provode, a predsjednik i potpredsjednik ne smiju biti članovi niti jedne političke stranke.
3. Dva člana biračkog odbora određuje većinska politička stranka odnosno političke stranke, a dva člana oporbena politička stranka odnosno političke stranke, sukladno stranačkom sastavu Gradskog vijeća Grada Karlovca.
4. Izborno povjerenstvo će predsjednika i potpredsjednika biračkog odbora izabrati između prijavljenih kandidata za imenovanje u birački odbor koji u pravilu imaju prebivalište u izbornoj jedinici.
5. Stranački članovi biračkog odbora u pravilu se imenuju iz redova kandidata koji imaju prebivalište u izbornoj jedinici za koju se imenuje birački odbor.
6. Predsjednik i potpredsjednik biračkog odbora potpisuju izjavu da nisu članovi niti jedne političke stranke i da se nisu kandidirali za člana vijeća mjesne samouprave Grada Karlovca na OBRASCU 9.
7. Članovi biračkog odbora potpisuju izjavu da se nisu kandidirali za člana vijeća mjesnog odbora odnosno za člana vijeća gradske četvrti Grada Karlovca na OBRASCU 9A.
8. Većinska politička stranka ili koalicija te oporbene političke stranke ili koalicija dužne su postupiti sukladno rokovima određenim u Obveznim uputama – II o redoslijedu izbornih radnji i tijeku rokova za provođenje izbora za vijeća mjesnih odbora i gradskih četvrti i dostaviti prijedloge imenovanja članova biračkih odbora zajedno sa potpisanim izjavama na OBRASCU 9A, a u suprotnom Izborno povjerenstvo samo će imenovati članove biračkog odbora.
9. Izrazi koji se koriste u ovim Obveznim uputama, a imaju rodno značenje, odnose se jednako na muški i ženski rod.
10. Ove Obvezne upute objavit će se u „Glasniku Grada Karlovca“, a stupaju na snagu prvoga dana od dana objave u „Glasniku Grada Karlovca.

KLASA: 012-02/23-01/03

URBROJ: 2133-1-01-03/02-23-5

Karlovac, 16. ožujka 2023.g.

PREDSJEDNICA

 Danijela Družak Rade, mag.iur., v.r.